葵涌醫院去美孚 的士司機嫌近拒載老婦 同行不齒狂呠影相趕走
的士拒載問題一向為人垢病,連同行都看不過眼。1名的士司機在網上批評,有年老女子在葵涌醫院登上排在的士站首位的的士,司機聽到她前往美孚便拒載,令到女乘客無奈改上另一輛的士,同行聽到情況,於是響號叫對方開車,但對方拒絕離開,同行就下車影相,嚇到拒載司機下車「耍冧」,同行在網上表示不公開影片和錄音,但「格仔相片就當小懲大誡!好自為之」。網民批評「的士站拒載,行為極度卑劣,也是無法無天」、「呢啲位都要揀客真係吹脹」、「醫院的士站啲客會去得幾遠?要遠就唔好喺呢度排啦!」。
樓主在facebook群組「
」表示,有一日在葵涌醫院的士站等客,明明自己並非排在首位,但有一位老弱婦孺上車,表示自己剛才登上排在首位的的士,打算前往美孚,但司機反指只會去荃灣區。樓主聽到情況,認為「(喺)醫院揀客唔去,可以開車走」,但即使他響號示意,對方仍然拒絕開車離開,影響其他年老體弱乘客,於是下車拍片影相,拒載司機因而大驚下車「耍冧」。樓主不公開相關影片和錄音,但上載已經打格照片,當作小懲大誡,希望對方好自為之。
多名網民支持樓主,「最憎人排站揀客,上次喺崇光百貨門口,個客上頭車話去時代廣場,頭車踢咗落車彈咗畀我」、「真係好老土」、「如果佢唔走,我會落車企佢車頭,唔畀佢上客,再報警,睇下走唔走」。
(facebook群組「的士司機資訊網 Taxi」)